《旦发渔浦潭诗》
南北朝·丘迟

渔潭雾未开，赤亭风已飏。棹歌发中流，鸣鞞响沓障。

村童忽相聚，野老时一望。诡怪石异象，崭绝峰殊状。

森森荒树齐，析析寒沙涨。藤垂岛易陟，崖倾屿难傍。

信是永幽栖，岂徒暂清旷。坐啸昔有委，卧治今可尚。

作者简介：丘迟（464—508），字希范，吴兴乌程（今浙江省湖州市）人，丘灵鞠之子。南朝梁文学家。初仕南齐，官至殿中郎、车骑录事参军。后投入萧衍幕中，为其所重。梁天监三年，丘迟由中书侍郎出为永嘉太守。 丘迟诗文传世者不多，所作《与陈伯之书》，使陈伯之拥众八千归降， 其中“暮春三月，江南草长，杂花生树，群莺乱飞”更是千古传诵的名句。劝伯之自魏归梁，是当时骈文中的优秀之作。